**รูปแบบการเขียนโครงการ
สำนักงานสาธารณสุขจังหวัดพิจิตร**

**๑.ชื่อโครงการและรหัสโครงการ**

 ๑.๑ ชื่อโครงการ สามารถบอกถึงสิ่งที่จะดำเนินงานว่าจะทำอะไร

 ๑.๒ รหัสโครงการ เป็นสิ่งบ่งบอกว่าได้รับการอนุมัติแผนให้ดำเนินงานได้ ประกอบตัวตัวเลข ๗ หลัก ดังนี้

XX-XXX-XX

 ๒ ตัวแรก หมายถึง ปี พ.ศ.

 ๓ ตัวต่อมา หมายถึง รหัสกลุ่มงาน

 ๒ ตัวท้าย หมายถึง ลำดับที่โครงการของกลุ่มงาน

**๒.เนื้อหาโครงการ**

 ๒.๑ หลักการและเหตุผล : บอกถึงสภาพปัญหา สาเหตุ โดยมีข้อมูลสถิติอ้างอิงประกอบ และแนวทางการแก้ไข และความจำเป็นในการจัดทำโครงการเพื่อแก้ปัญหา หรือ ปรับปรุงพัฒนางานให้ดีขึ้นได้อย่างไร

 ๒.๒ วัตถุประสงค์ : บอกถึงจุดมุ่งหมายที่พึงประสงค์ หรือสิ่งที่ต้องการเปลี่ยนแปลง ให้ชัดเจน เป็นรูปธรรม สามารถวัดประเมินผลได้

 ๒.๓ เป้าหมาย : ระบุกลุ่มเป้าหมายว่าเป็นบุคคล กลุ่มบุคคล องค์กร หน่วยงาน ที่มีส่วนร่วมในการดำเนินโครงการ พร้อมจำนวนที่ชัดเจน

 ๒.๔ พื้นที่ดำเนินงาน : ระบุพื้นที่ว่าการจัดกิจกรรมเกิดขึ้นในพื้นที่ใดบ้าง

 ๒.๕ วิธีดำเนินงาน : บอกถึงขั้นตอนการดำเนินงาน และกิจกรรมสำคัญที่จะส่งผลให้บรรลุวัตถุประสงค์ สามารถปฏิบัติได้

 ๒.๖ ระยะเวลาการดำเนินงานโครงการ : บอกระยะเวลาที่จะดำเนินกิจกรรมในแต่ละขั้นตอนให้ชัดเจน

 ๒.๗ งบประมาณ : ระบุแหล่งงบประมาณ รวมจำนวนงบประมาณ และแจกแจงรายละเอียดค่าใช้จ่ายในแต่ละกิจกรรม **ให้งานการเงินตรวจสอบและลงนามกำกับ**

 ๒.๘ ตัวชี้วัดความสำเร็จโครงการ : ระบุตัวชี้วัดความสำเร็จในระดับผลลัพธ์ (Outcome) มากกว่าผลผลิต (Output)

 ๒.๙ ผลที่คาดว่าจะได้รับ : ระบุผลที่คาดว่าจะได้รับทั้งทางตรงและทางอ้อม

 ๒..๑๐ ผู้รับผิดชอบโครงการ : ระบุชื่อผู้รับผิดชอบโครงการ กลุ่มงาน สำนักงานสาธารณสุขจังหวัดพิจิตร  **ให้งานแผนงานตรวจสอบและลงนามกำกับ**

 ๒.๑๑ ผู้เสนอโครงการ

 ๒.๑๒ ผู้เห็นชอบโครงการ

 ๒.๑๓ ผู้อนุมัติโครงการ

**๓.ให้ระบุชื่อโครงการ รหัสโครงการ แหล่งงบประมาณ และวงเงินที่ใช้ในส่วนท้าย (Footnote) ในทุกหน้าของเอกสารโครงการ**